 Ugaas Cumar: Dhismahii Puntland shirar gogol dhig ah ayaa loo sameeyey, anigu xaqiiq ahaan shirarkii dhismaha dawladda Puntland ka horeeyey waan ka qayb galay, kii dambe oo Puntland lagu dhisayeyna waan ka qayb galay, waa loo baahnaa oo nidaamkii oo loo sii dhowaanayo ayeey ka mid ahayd, inay gobolo isu tagaan oo wuxuun samaystaan, waa loo baahnaa baan leeyahay, laakiin waxay ka xumaatay qaabkii loo qaabeeyey oo aan ahayn mid loo dhamaa ee dad gaar ahi abaabulkii iyo wax dooniddii iyo wax soo saariddii iyo wax noqoshadii intiiba isku darsadeen, meel dhexe markay maraysey oo shirkaasi bilaabmay bay dad badan oo aan anigu ka mid ahay ka joogsadeen oo arkeen inuu wadadiisii ka leexday, intii ka dambayseyna waddadaas buu ku socdey. 